Die Here sorg - Peet Vermeulen - Wapadrant
1. Nood – Daar is soveel mense in nood vanweë verskeie redes. Mense wat swaar kry, mense wat nie weet wat om in hul omstandighede te doen nie, want hulle sien nie uitkoms uit hul probleme nie.
En wat die nood dan nog groter maak is: Dit voel asof God hulle nie hoor nie. Hulle bid, roep om hulp en dit is asof daar nie antwoord is nie. Sien Ps 22:1,1,2
My God, my God, waarom het U my verlaat
en bly U ver as ek roep om hulp?
ook snags, maar ek kry geen rus nie
Jesus antwoord die Farriseers in Johannes 10 met die beeld van die goeie Herder. Die antwoord die nood wat van die digter in Ps 22 vind jy in Ps 23.
(Lees Psalm 23)
Ps 23 is baie bekende Psalm. So bekend dat Bruggeman meen, dit is byna voorbaring om kommentaar daarop te lewer.
Die psalm gebruik 2 beelde om God se verhouding met sy kinders uit te beeld nl. 'n herder en 'n gasheer.
Ons vind hier:
1. 'n belydenis van geloof
2. 'n Beskrywing van God se karakter
3. Uitdrukking van die outeur se ervaring met God
4. Effek op die lewe, wanneer die Here jou Herder is.
5. 'n Persoonlike verhouding
Die Herder beeld
Hy laat my rus in groenweivelde
'n Herder in die bybelse tyd is iemand wat saam met die skape geleef het. Hy het nie in die nag by die huis geslaap nie, hy was by die skape in die veld. Die skape het hom geken. Hulle het die persoon van die herder, sy stem, sy houding, sy manier van dinge doen geken. Hy het nie die diere aangejaag soos ons 'n skaapwagter vandag ken nie. Hy het voor hulle geloop, hulle geroep, en omdat hulle die herder, se stem herken het, het hom gevolg.
Daar is 'n afrikaanse spreekwoord wat lui: Jy is 'n skaap, menende: jy is dom, onosel. Dit is 'n skaap. 'n Dom dier, 'n bang dier, wat homself nie juis kan beskerm nie, wat maklik skrik en sy reaksie op gevaar is om te vlug. Keller wys daarop dat 'n skaap ook nie instink het soos bv 'n hond om te weet waar die huis is nie. Hulle dwaal net verder en raak maklik weg. 'n Skaap moet versorg word. Skape kan nie vir hulself sorg nie. Hulle moet gereëld teen peste & parasiete behandel word.
Skape hou van nuwe kort groen grassies(bv wanneer die veld afgebrand het en weer uitloop). Wanneer iets skape pla, vreet hulle nie gras of drink hul nie water nie. Hulle sal om die krip bly maal, en eers wanneer daar rustigheid en vrede is, sal die skape drink.
Die skape was aangewese op die herder vir kos, water, beskerming, Daar was 'n persoonlike band tussen hom en die skape (sover dit tussen mens en dier moontlik is). Hy het elke skaap persoonlik op die naam geken. Hy het geweet wie siek is, watter skaap swak is, watter moedswillig is, watter nukkerig is.
'n Skotse predikant (Ian McMillen) wat self 'n skaapherder tot op 21jarig ouderdom was, skryf ('n goeie herder kan skape se gesigte onderskei). Hy vertel sy grootste skok was nadat hy vir 3 jaar op Universiteit gestudeer het en nie by die skape uitgekom het nie, dat die skape hom nie herken het nie. Hy en sy broer het skape toe gestap en toe hulle daar kom, roep hy hulle en nie een van die skape het eers sy kop opgetel om aandag te gee nie. Die oomblik toe sy broer, wat toe hul herder was gepraat het, het die skape aangekom.
Skape is uitgelewer aan die Herder/Eienaar. Sommige eienaars/herders sorg nie goed vir hul skape nie. Sulke skape is maer, onversorg, verdwaal, word prooi van roofdiere. Daar word nie vir hulle gesorg nie.
Waar die Herder/eienaar lief is vir sy skape, word hul goed versorg. Die siekes word gedokter, die wat nie kan byhou nie word gedra. Herinner aan gelykenis van die arm man met een skaaplam: "Sy het van sy krummels geëet, uit sy beker gedrink en op sy skoot geslaap. Ja, sy was vir hom soos 'n dogter (2 Sam 12:3).
In die lig van dié kennis, wat leer die Psalm?
Dit is asof Dawid met trots sê: Die Here is my Herder
Kyk na die persoonlike voornaamwoorde. Dit gaan oor 'n persoonlike verhouding tussen die Here en die outeur. Hulle ken mekaar baie goed. Hy ken die Herder se stem. Hy luister en volg wanneer die Herder praat.
Hy is absoluut van die Here as sy Herder afhanklik. Die Here sorg dat daar niks in sy lewe skort nie. Hy voorsien lewensmiddele, hy bring vrede vir elkeen
Hy gee my nuwe krag…
Die woord wat in die oorspronklike taal gebruik is dui dat God jou krag herstel. Hopelik beleef jy hierdie wonderwerk elke dag van jou lewe. Soos 'n battery wat pap en herlaai kan word, so herlaai die Here jou elke nag na 'n dag se werk. Dieselfde gebeur waar die Here jou van siekte gesondmaak.
Hy lei my op die regte paaie tot eer van sy Naam
Vir die skaap wat wil volg, wat in die voetspore van sy Herder loop, is daar koers en rigting in sy lewe. Meer nog, hy weet hy is op die regte pad. Hy doen wat sy Herder van hom verwag. Hy is nie alleen nie. Hy is nie verdwaal nie maar op koers. Hy is in teenwoordigheid van sy Herder…l
U sien God is aktief betrokke in jou sy gelowige kind se lewe. Hy neem die inisiatief. Persoonlik maak hy met jou bemoeienis. Hy gee aan jou sy Woord. Hy gee aan jou sy Gees. Hy wys jou die pad. Jesus loop voor jy moet net volg.
Hoekom doen die Here dit? - Tot eer van sy Naam… Dit gaan nie daaroor dat jy so 'n mooi voorbeeldige lewe leef of die voorregte waarin God jou laat deel verdien nie. Dit gaan oor die eer van sy Naam. Hy is jou Herder, jou Koning, jou Here, jou versorger en is getrou aan homself
Dit beteken nie dat die lewe seepglad, voorspoedig, sonder probleme vir die gelowiges (hier die skape) verloop nie. Daar is nie so iets soos 'n lewe sonder moeilikheid, opdrande, slote en donga's waardeur jy as gelowige moet gaan nie.
Israel is 'n land met geweldige erosie. Dit veroorsaak slote, dongas, erosie, waardeur die diere moes gaan om by die water en kos uit te kom. Juis daar het die rowers en roofdiere geskuil. Dit het vir die skaap doodsgevaar in gehou.
Daarom vers 4
Die digter skep hier 'n situasie van nood, lewensgevaar, wat selfs die dood inhou, waar hulp byna onmoontlik is. Ja selfs in sulke onvoorspelbare noodsituasies – is hy nie bang nie.
Wat 'n troos, wat 'n sekuriteit om te weet: Jy is in God se hande… Jy is veilig selfs in die benouendste oomblike , selfs op jou sterfbed het jy niks te vrees nie. God is by jou. Jy is veilig!
Hierdie gedagte word nog verder uitgebou deur die
Beeld van die gasheer
U laat my by 'n feesmaal aansit, terwyl my teëstanders toekyk.
Kry vir u die prentjie:
Jy is 'n eregas aan die tafel van die Here. Die tafel loop oor van die beste wyn en kosse, voorgereg, hoofgereg, nagereg. Niks ontbreek nie. Niks kan beter nie. Die diens, kos, wyn, alles is perfek!
Daar is niemand aan tafel met wie jy nie vrede het nie. Jou vyande is wel teenwoordig, maar hulle kan net afgunstig toekyk. Hulle is nie so bevoorreg om aan die tafel van die Here aan te sit nie. Ten spyte van hul teenwoordigheid is jy veilige, want die Here is teenwoordig. Hy Self is die gasheer.
En jy beleef:
U goedheid en liefde sal my lewe lank by my bly en ek sal tuis wees in die huis van die Here tot in lente van dae.
Hierdie wonderlike ervaring van God se teenwoordigheid, sy goedheid, sy liefde, sy gasvryheid gaan nooit weggaan nie. Dit is vir ewig deel van jou lewe…
Dit kan nie anders as dat jy spontaan oorgaan in aanbidding en vir altyd in God se teenwoordigheid wil bly.
Hoe pas die Psalm in Paastyd in?
Johannes 10 gee vir ons die perspektief. Jesus aan die woord:
Ek verseker julle, iemand wat nie deur die hek in die skaapkraal ingaan nie, maar van die ander kant af oorklim, is 'n dief en 'n rower. 2Iemand wat egter deur die hek toegang verkry, is die herder van die skape. 3Vir hom maak die hekwagter oop, en die skape luister fyn na sy stem. Hy roep sy eie skape op hulle name en lei hulle uit. 4Wanneer hy al sy eie skape na buite gelei het, loop hy voor hulle uit, en die skape hou aan om hom te volg omdat hulle sy stem ken. 5'n Vreemdeling sal hulle glad nie volg nie, maar van hom af wegvlug omdat hulle nie die vreemdeling se stem herken nie."
6Hulle het hierdie beeldspraak van Jesus nie begryp nie. Hulle kon nie insien wat Hy vir hulle wou sê nie.
7Toe het Jesus weer 'n keer gesê: "Ek verseker julle, Ek is die hek vir die skape. 8Almal wat voor My gekom het, is diewe en rowers; maar die skape het nie op hulle gereageer nie. 9Ek is die hek; as iemand deur My ingaan, sal hy beslis ge­red word. Hy sal ingaan en uitgaan en groen weiding kry. 10Die dief kom vir niks anders nie as om te steel, dood te maak en te vernietig. Ek het gekom sodat hulle lewe kan hê, ja, om dit oorvloedig te hê.
11"Ek is die Goeie Herder. 'n Goeie her­der offer sy lewe op vir die skape. 12'n Kontrakwerker is hoegenaamd nie 'n herder nie, want dit is nie sy eie skape nie. As hy 'n wolf sien aankom, los hy die skape net daar en vlug weg en die wolf vang die skape en verwilder hulle. 13Hy is 'n tipiese kontrakwerker en gee niks vir die skape om nie. 14Ek is die Goeie Herder. Ek ken my skape en hulle herken My, 15net soos die Vader My ken en Ek ook die Vader ken. En Ek gee my lewe vir die skape. 16Ek besit ook nog ander skape wat nie van hierdie kraal is nie. Ek moet hulle ook versorg. Hulle sal na my stem luister en hulle sal een trop wees met een herder.
Jesus stel homself voor as die goeie Herder. Sy skape luister na sy stem. Hulle volg hom. Hulle bly in sy teenwoordigheid.
Dit is alles moontlik omdat Jesus aan die kruis gesterf en opgestaan het. Hy is die goeie Herder. Hy loop voor en verwag dat jy sal volg.
Daarom: Volg Hom… Volg so naby dat jy hom altyd in die oog het.
Lees, bestudeer sy Woord.
Ken sy stem en jy sal nooit verdwaal of alleen wees nie. Wanneer die beproewing van die lewe op sy ergste, hoor wanneer Hy jou nooi: Kom na my toe julle wat vermoeid en belas is en ek sal vir julle rus gee.
Leef sy woord: Laat die liefde wat God in Jesus vir jou het, deur jou na die wêreld vloei…
Laat Sy beeld in jou sigbaar word – dat die wêreld kan sien
Jesus is jou herder.
Daar word vertel van 'n katagese onderwyser wat aan voorskoolse kinders gevra het of een van hulle die hele Ps 23 uit sy kop kan opsê. 'n Paar het hul hande opgesteek, onder andere 'n 5 jarige dogtertjie. Half verbaas vra die katageet of sy die Psalm vir hulle sal opsê. Sy het opgestaan en gesê: